TSR ลั่นเป้าขยายสาขาเป็น 16 แห่งภายในปีนี้
TSR ลั่นเป้าขยายสาขาเป็น 16 แห่งภายในปีนี้ ล่าสุดวันนี้ได้เปิดสำนักงานสาขาอุบลราชธานี
24 ก.ย. 2558

นายวิรัช วงศ์นิรันดร์ กรรมการผู้จัดการ บริษัท เธียรสุรัตน์ จำกัด (มหาชน) หรือ TSR เปิดเผยว่า บริษัทมีแผนขยายสำนักงานสาขาในต่างจังหวัดให้ได้ครอบคลุมพื้นที่ทั่วประเทศ 16 สาขา และศูนย์บริการ 7 แห่งภายในปีนี้ โดยล่าสุดวันนี้(24 ก.ย.)ได้เปิดสำนักงานสาขาอุบลราชธานี
ทั้งนี้ หลังจากที่บริษัทได้พัฒนาเครื่องกรองน้ำ SAFE รุ่น ROMA Alkaline Plus และ RO Mineral Plus ซึ่งเป็นระบบการกรองแบบ Reverse Osmosis ซึ่งมีแร่ธาตุเสริมที่เป็นประโยชน์ต่อร่างกายสามารถใช้ได้กับน้ำที่ได้รับการบำบัดทุกสภาพ โดยเฉพาะพื้นที่ที่มีน้ำกร่อย และน้ำประปาหมู่บ้านที่เป็นน้ำบาดาล ปรากฏว่าได้รับความสนใจจากลูกค้าต่างจังหวัดเป็นจำนวนมาก โดยเฉพาะในภาคอีสาน
สำหรับช่องทางการจำหน่ายในขณะนี้ แบ่งเป็น 2 ลักษณะ คือ ระบบขายตรงผ่านพนักงานขายของบริษัท (Single level-Direct Sale) ซึ่งขณะนี้มีมากกว่า 1,000 คนทั่วประเทศ และ Non-Direct Sale และลูกค้าโครงการอสังหาริมทรัพย์ (Real Estate Project) และลูกค้าองค์กร(Corporate) นอกจากนี้ยังมีตัวแทนจำหน่ายที่บริษัทพิจารณาแต่งตั้งตามพื้นที่ที่เหมาะสม
 
 